
Linguicide û linguistic suicide

(Zimankujî û kuştina zimanê xwe)
Bav & Dotê tevayî nivîsîn

S. Unus & Berivan-Isabella Unus

info@dr-unus.at
Yên kitêb þewitandine û ziman vemirandine ti xêr nedîtine. Yên dixwazin zimanekî bikujin, kok û reha wî biqelînin,  wê ti xêrê nebînin. Bila 400 milyon xiristiyanên di Yektiya Ewrûpa de ji 70 milyon mislimanan (tirk, kurd) netirisin! 

Bila 300 millyon tirkên li Tirkiye, Turkmenistan, Ozbekistan û Kazaxistan,Azerbeycan’ê jî ji çend milliyon kurdan netirsin...

	(...)

Gulê baxê Îremê Botan im




şebçiraxê sebê Kurdistan im

Çi tebîet beşer û însan im

Laîlahîlhemd¸ çi alî şan im

(...) 

Nonendê derî, lîsanê kurdî

Înaye nizam û întizamê

Kêşaye cefa ji boyî amê

Da xelkê nebêjin ko Ekrad

Bê merîfet in, bê ‘esl û binyad
	(...)

So der Westen wie der Osten

Geben Reines dir zu kosten.

Laß die Grillen, laß die Schale,

Setze dich zum großen Mahle;

Mögest auch im Vorübergehn

Diese Schüssel nicht verschmähn.

Wer sich selbs und andre kennt,

Wird auch hier erkennen;

Orient und Okzident

Sind nicht mehr zu trennen.

(...)



	Mella Ehmedê Xanî, 1650 Hekarî/Kurdistan
	J. W.  V. Goethe 28. August 1749 Frankfurt am Main/Deutschland


1-Fenomena vemirandina zimên aya ma gelo teybetiyeke bakur e?

2-Linguicide û linguistick suicide (zimanvemirandan û  kuştina zimanê xwe, a dilxwaz?)

3-Banning of linguage (nehîştin¸helandin¸ berterefkirin an berbendkirina zimên)

4­ Fêrbûna zimanê zik-makî camêrî ye, ‘esl û esalet e,, hêvî ye, gerdenazadiya þexsî û millî ye. 

5-Gotineke Almanan

1. Fenomena li bakûr?

Bi rastî ev nîvîsara ji aliyê keça min ve hatibû berpêþkirin. Lê herçend kurdiya wê ne xerab bû jî, ji bona serrastkirina vekitê wê ji min re verêkiribû. Ez jî diha ketim nav û min wisa sero-binî kir. Loma, me biryar da ko tevayî çap an wek teamwork tevayî xebatekê bikin.  Ji ber vê yekê, ev xebat ya bav & dotê ye.

Ez gotinên wê yên destpêkê bêguhrtin  dihêlim:

 Ez keçeke  bavê min kurd; diya min Awistrî ye Zimanê min ê zikmakî almanî ye. Ez bi daxaza dilê xwe  fêrî zimanê kurdî bûm, ne  bavê min bi avayekî sîstematîk bi min re kurdî axaft an ko dersa kurdî da min. Ez bi xîreta xwe hîm bûm. 

Armanca min destnîşan bikim ko meriv  bixwaze, hertişt dibe.  Don´t give up!

Piştî avakirina Cimhûriyeta Tirkiye’yê ji bo vemirandina zimanê kurdî hertişt hate kirin ko zimanê kurdî vemirinîn¸ da ko hewcetiya axaftina vî zimanî diha nemîne. Pêşiyê  linguiscide û paşê jî  banning (vemirindin, berbendkirina zimên) hate kirin.
Serokên tirk dixwaztin bi darê zorê yek netewe¸yek ziman û milletekî xwerû yî tirk biafrînin. Ew kêm û zêde gîhiştine armanca xwe. Ajotina armanca milletekî  ûniter û ûniform ji heftê salê zêdetirin e li Tirkiyê tête tetbîq kirin. Di vê kirinê de ti pejmûrdetî û kêşmekêşiya orientalî tine. Bi teşe.dirûva disîplîneke rojavayî ev kar hatiye kirin. Ev faktum e û li ber vê realîtê meriv nikare çavê xwe bigre.  
Mehmet Emîn Bozarslan hê di salên 1960î de Alfabe’yeke kurdî  ji bona zarokên derxistibû ko ev “elif-ba”  hate berbendkirin.  “A b c”’hate criminileze kirin.
Misalên wiha bi hezaran hene. Tu dikarî li ser feonomenên wiha romanan binvîsî; şanoyan û fîlman  çêbikî. Semîner û sempozyoma bidarbixînî.... Ev realîta heye. Jixwe ji i vê realîtê re di zaniyariya sosyolojî de linguicide tête gotin.
Lê realîteke din jî heye ko kurd qet wek mesela namûs û çerefê li ser vê meseleyê naxafiin. Meriv eşkere dibîne ko gelek kurdên li Tirkîye’yê naxwazin zimanê yê şirîn bi dilxweşî  bikarbînin. Di axaftina rojane de¸ di komal û dezgehên kurdan de, li Awrûpa jî zimanê wan bi tirkî ye. Ez bi ji vê realîtê re linguistic suicide dibêjim, da ko ev tişt wek meriv bi destê xwe zimanê xwe bikuje. 

Bersîva ko hin kurd em zimanê xwe  napeyîvin, da ko tirkan zimanê me berbend  kiriye¸ bersîvek zehf basît û ne dirûst  e. Ji vê gotinê bihneke gemar tê.  Da ko tiştên qedexe zêdetir merivan rêkûpêktir, xîrettir û hêrs dikin. Li gor vê teorîyê divê kurdan zêdetir zimanê xwe hez bikira.
Lewra  peyva inglîziya ”linguicide” nê mena kuştina merivekî, cendekekî an kuştina zimanek. Ew tê wate kuştina dinyayekê an jî kuştina zaniyariyekê.
Herçend ev kuştina zimanan li gelek ciyên cîhanê hebin jî¸ teybetiyek li ba kurdên Tirkiyê heye ko laîqî lêkolîn û lêgerînê ye. Ev lêkolîn, lêgerîn ne tenê pirseke polîtik; herwiha pirseke sosyo-psikolojîk e. Keç û xortên kurdan , evîndarên zimanê kurdî divê bi vê pirsê re zehf serê xwe biêşînin. Ko serê wan bi zimanê kurdî êþiya, bila tirkî li wan hezar carî  bimbarek be ! 

2. Linguiscide an  linguistic suicide?

Linguicide an suicide di termînolojiya biyolojî û sosyolojî de bi alîkariya sûffîksa (suffixe  ”­cid”  bi englîzî û  ”­zid”  bi almanî ji bona tov-vebirrîn an reh qelandinê tê bi kar anîn.  Nazîyên alman ên nemirov genocid’ek li dijî cuhudan bi dîsîplîna germanan anîn pêk. Tu ko bixwazî tov an reha bakterium’ekê biqelîni dibe baktericid. Ev  virus be dibe virucid an mykose (karî¸ mantar) be, dibe mykocid an fungicid. Sadam Huseyîn genocid bi jehra bîyolojîk li bajarê Helebçe bi kar anî. Termînolojiya ”lunguiscide termînolojiyek  ne nû  be jî gelek mirov vê termînlojiyê nizanin. Zaniyarekî kurd î li Toronto/Canada ye bi tespît dibêje ko li Tirkiyê li dijî zimanê kurdî linguicide hatiye pêkanîn.  Gelek zaniyarên cîhanê vê termînoljiyê ji bona “kok- an tov-vebirrrîna” zimanekî bi kar tînin. Di Tirkiye’yê de li dijî zimanî kurdî linguiscide  hatiye kirin, tê kirin û wê hê jî bête kirin. Piştî linguiscide ji xwe hewcetiya bikaranîna wî zimanî namîne ev ziman tê berterfkirin an nehîştin; ango berbendkirin. Englîzî ji vê diyariyê re “banning” dibêjin. 

3. Banning of  the language (berbendkirin an bêfeydekirina zimên)

Hewcetiya peyîvîna vî zimanî namîne. Hingê çawa ko merivekî deperesiyonyeke (xemsarî) wî ya xedar a bêderman  hebe¸ hingê  fikirine li ser xwekuştinê ango  ”suicide” di laş û giyanê vî beşerî de peyda dibe. Rewşa zimanê kurdî li Tirkiye’yê hema bi vî avayî ev e.. Ew ti hewce an feyda di axaftina zimanê xwe yê şirîn de¸ di zimanê bavûkalên xwe de, di mîras û kelaporan hezaran salan de,  yanê di zimanê  kurdî de wek merivekî bi nexweþiya Alzheimer lê rabûbe,  nabînin. Wek tunneleke, bêronahî dixwazin tiştê mayî jî vemirînin û bîr bikin. Da ko ev zimanê bêkêr, bêfeyde û derdeser bi tenê lûksek e. Lewre ev ziman di mekteban de nê xwendin. Bêkêr e, bêfeyde ye. Tiştek bêfeyde be¸ diviya ye ko tu jê xelaz bî.  Wek kincekî kevn î diha bêfeyde be an xurekekî bêçêj bêtehm be, meriv dixwaze bi lez jê xelaz, rizgar û azad be. Berterefkirina vî zimanî bi riya kuþtina zimên a dilxwaz dibe? Ko meriv vî zimanî bikuje, merivê jê xelaz û azad bibe, lewra di vî zimanî bêkêr de diha ti kar û feyde, qirt tine. Bi tenê luxeke bi problem e. Heger meriv wek xwekuþtinê, ev tiþtê bêkêr kuþt, meriv ji binbariyê jî xelaz û rizagar dibe. Ev jî kuştina zimanê xwe bi destê xwe ye. Herçend di psîkolojiya xwekuþtinê de pêvajoyeke wisa ya ruhanî hebe jî  di zaniyariya sosyolojî de tiþtek wisa tine ye. Ez ji vê fonomenê re linguistic suicide dibêjim. An jî vekuþtina zimanê xwe bi destê xwe.

Linguicide (banning(linguistick suicide?

Tovqelandina zimên(berbendbûn  û bêkêrbûn(kuştina zimên a dilxwaz?

4- Fêrbûna zimanê zik-makî camêrî ye, ‘esl û ‘esalet û hêvî ye; gerdenazadî ye; xelazbûn û rizgarbûn û azadiya ji ruhiyeta parsê û stûxariya li ber deriyê  xerîban e. Ew berxwedan e.  Ev berxwedana dijî xinzîrî, zikreþî û xwexapandina xwe xwe ye.

Herçend li dijî gelek zimanên cîhanê ev kiryara hatibe kirin jî hebûn û mayîna kurdan  li Tirkiye’yê bi zimanê kurdî ve girêdayî ye. Kurdên bakûr ji bona azadiya destxistina zimanê xwe berxwedaneke xedar û bêeman dane.   Ko ew resistanz nehate kirin¸ dibe ko îro li Amed’ê dixwazên demokratîk qet nebûye mijar. Hetanî niha fêrbûna zimanê kurdî di qursên pirîvat de jî ne serbest bibûya. Di roja îroyîn de ev tişt destpêkeke rind be jî ticar têra vejiyandina zimanekî berbendbûyî û mirî  nake. Divê kurdî di dibistan û destgehên fermî de bête qebûl kirin.  mekteban. Kurdên kurmancîaxêf nikarin bi kurdên zaza re bipeyivin. Ji xwe gelek kurdên ‘elewî ji  zimanê kurdî nefret dikin û tirkî ji bona wan bêminaqeþe çêtir e. Pêþiyê ziman kuþtin, paþê jî bi destê çepên tirkmancan kurd hatin bêîman kirin. De kerem bike: Wan dixwast ko herin Çîn û Maçîn’ê, da ko milyaran proleterya rizgar bikin; paþê, piþtî rizgarbûna proleterya cîhanê wê kurd serbest bibin. Lê, jixwe hewcetiya ziman û dîn jî namîne. De kerem bike kenê qijika li vî mêjîyî tê. Bibe dijminê milletê awripî û emerikî, da ko dîn, ziman û perê wan heye.
Jixwe ziman û dînê milletekî nemîne¸ diha çî wî heye? 

Ev ziman kultur û mîrasê merovatiyê ye. Kurd divê ji vê depresiyona salan rabin. Dermanê vê depresyonê fêrbûn, hezkirin û îqnakirina Tirkiye’yê ya parastina zimanê kurdî ye. Bi saya reformên serokkomarê Tirkiyê Ozal di sala 1991î de kurdan dikaribûn di mala xwe de  kurdî biaxifin. Niha hêdî­hêdî bi danstandinê YE re ev reform pirtir dibin. Li Amedê rojên edebiyatê tên darxistin. Tirkiye a niha hinekî tolerekirina zimanê kurdî qebûl dike. Lê ev ti carî têrê nake¸ da ko zimanê fermî li Tirkiye’yê bi tirkî ye. Hetanî kurdî nebe zimanê dibistan  û perwerdekirinê, bi gale­gala kilameka ji Êrîvan’ê kurdî nête vejiyandin¸ da ko kurdî wek cendekekî ye. Jiber ko jiyana derva gişk bi tirkî ye. Radio¸ televizyon¸ mediya gişt bi tirkî ye. Cînema¸ rojname¸ teknolojî gişk bi zimanê fermî tirkî ye. Jiber ko kurdî nête pratîke kirin, kurd nikarin fikrên xwe yên rewşenbîrî li ser felsefe¸ dîn bi hev re parî bikin û çêjekê jê hildin. Hin bikaribin, ew jî wek lûkseke qeþmerokî ye.
 Ev wek tu bibêjî diya min û bavê min kurd e; lê ez ne kurd im! Ev tê wata ko tu bibêji, ev nêr e, de bidoþe! Gayekî mirov nikare bidoþe! 
Lê welatên cînar, Iraq, Iran û Surîye rewþ bi rastî  ne wisa ye. Li wan welaten  kurd bi hev re zimanê kurdî dipeyivin. Jixwe teybetiya bakûr ji vir tê. Herçend tesîra dîn û a zimanê erbebî û farisê li ser kurdî li Suriye¸ Iran û Iraq’ê hebe jî¸ kurd li wir va ye ji zimanê xwe çêjekê hildidin ko bi hev re zimanê dayika xwe diaxifin.

Loma¸ lêkolîn¸ lêgerîn li Tirkiyê ji bona zimanê kurdî elzem e. Li Fransa’yê zimanê fermî fransî ye. Lê di dibistanan de 2 zimanên din¸ Bretonî û Baskî, tên fêrkirin û ti problemek jî tine. Çima li Tirkiye’yê ev tişt ne mimkun be? Li Kanada (Canada) du zimanên fermî hene. Fransî û Englizî. Li aliyê din gelek zimanên din li Kanada di dibistanan de tên fêr kirin. Dewlet li Kanada’yê alîkariya diravî ji bona zimanan dike. Meriv dikare hezaran misalên wiha li rûyê dinyayê perpêş bike. Vekirina hêlîna zarokan bi kurdî nikare bibe nijadperestî. Nijadperestî  berbendkirina vekirina hêlîna zarokan e. Kurd bi qurseke wek li ser astrolojî¸ kriminoljî û çivokolojî kurmolojî nikarin bi perê xwe di apartmanêki kirêkirî de fêrî zimanê xwe yê zikmakî bibin. 

Bêgotin kurd  ji devletê û ordiya wê ditirsan¸ da ko ew vê dixwazê wek dixwazake speratîzmê fehm dikin. Ew xwe jî dizanin ko kurd naxwazin ji Tirkiye’yê cuda bibin. Daxwaza zimanê kurdî di mekteban de serbest bibe, nikare problemê çareser bike.  Jixwe ew tirsa sedan salan zû û zû ji holê ranebe. Hetanî dewelet,  gire-gir û serekên  deweltê vê tirsê bi alîkariya medîya ji ortê ranekin, bi tenê serbestkirinek virek jî  zimanê kurdî nayê vejiyandin.

Bi tenê azîm¸ sebir¸ bawerî, metanet û bi xwebawerî riya realîst e; lewra hê Tirkiye zû û zû nahêle kurdî bi şêweyekî fermî di mekteban de bête fêr kirin. Em divê xwe nexapînin¸ ko kurd bi rêkûpêk zimanê xwe xweyî dernekevin¸ rastî an realîte tê û wê ber deriya wan rûne. Hingê ew ji bona min ne milletekî serbilind in. Da ko serbilindî tişteke ko meriv tiştina bike¸ ew tişt zor û zehf zor be. Mêrxasî û serbilindî ne ew e ko meriv bi darê zorê keça xwe bide mêr û eþîrata xwe xurt bike an li Awrûpa wek stuxarekî parsê bike. Kurd wek merivekî kor î  ji bo îşqa çavên xwe li dixtorekî bi wijdan bigere, li yekitiyê bi merifet û kerametê ji bona hevgirtinê bigere û emusiyonan bavêje li ser kulîk. Ev tişt, tiştekî ne zor e. Qîmmet û rûmetiya kurdan wê ba tirkan û awrûpiyan û cînarên wan wê mezin bibe ko ew bi hev digrin û rexma evçend dijwarî û bêbextiyê fêrî zimanê xwe dibi, herçend ew niha zimanekî bêkêr be. Da ko ew ne kurê bavê te ne ko ji bona zimane te serê xwe biêşînin. Bi şer¸ çek û qîre­qir¸ hawar û stûxariyê meriv ticarê nikare bighêje armanca xwe. Ez feqîr im an bindest im û belengaz û stûxar im pars e. Bi lawarkirinê û qîje­wîje meriv nikare bighêje armancê. 

5­Gotineke  Almanan

(Wer aufgibt, gewinnt nie; wer nicht aufgibt, gewinnt.)   

Yê dev jê berda, ticar sernakeve; yê ko devjêberneda, dikare serbikeve. Xwezilka me mislimanan bêî alîkariya Yekîtiya Ewrûpa bi hev re yekîtîyeke bratî saz bikira. Qibla me yek e.  Lê, va ye ko em em nikarin. Ji mentalîta eþîretî rê nade ko bêjeyên wek “tevayî, bihevre” ummetekê mîna Yekitya Ewrûpa bê xire-cir û þer saz bikin. Binhêrin ko ew in ko we kapîtalîst bê þer ji bona avantaja xwe yekitiyek ji 25 welatan saz dikin. Di me de ev merîfet û keramet tine?
Herçend qibla me mekke be jî em jehrê didin birayên xwe û naxazin zimanê wan ê hezaran salan di mekteban de bê hîm kirin. Lê, divê em kurd serbilind bin ko me ji bona azadiya xwe berxwe daye. Bila ew ew þermedar bin. Jiber ko me kurdan ticarî ji wan re bêbextî nekir.
Riya me kurdan û tirkan ne heyvero, ne jî tarî şevareşî ye. Riya me ronak e. Riya Yekîtiya Ewrûpa’yê di  Amed’ê re derbaz dibe. Ev riya¸ riya demokratzîbûna Tirkiye’yê ye. Riya zanyariyê¸ mafên mirovatî û ya jin û zarokan jî ev rê ye. Riya me riya xwebawerî û azîm û sebrê û m’erîfetê û hevgirtinê ye. Ya îqnakirina Tirkiye’yê ye. Jixwe ev  dikare bibe serbilindiya Tirkiye’yê. Em naxazin mîrasê me yê hezar salan wek cendekekî mirar li ‘erdê bimîne. Ev cendek zimanê me ye. Ji bona vî cendekî hezran û sed herzaran keç¸ xortên me xwe hûbe û qurban kirine. Emê rojekê dereng an zû vî cendekî  dîsan bi azîm û sebir; bi hevgiritîn û xwebawerî vejînin.
Azadiya kurdan serbilindiya van milletan û ya Tirkiye’yê ye,  da ko çand, rabûn, rûniştin¸ xarin û vexarina me  wek hev e. M’erîfet û keramet di fehmkiran, rêzgirtin¸ hevgirtina hev û din de ye. Jixwe Tirkiye jî vî tiştî naxaze?
Bila 420 milyon xiristiyanên ko di Yekîtiya Ewrûpa de dijîn ji 70 milyon Tirkan netirsin; û bila 300 milyon tirkîaxifên ko li Tirkiye¸ Azerbaycan¸ Awrûpa¸ Turkmenisan¸ Ozbekistan¸ Tacikistan û Qirqizistanê jî ji 10 û 15 milyon kurdên li Tirkiye’yê  netirsin.

